dh-unibe/image-text_koenigsfelden-charters-post-1500 huggingface dataset:
Ich, Wernlin Moser von Brugk, ✳ tùn kunt und bekenn, ✳ das ich uf hut, datum dis
briefs, als ein trager innamen und an statt der erwirdigen, miner gnedigen
frowen, ✳ der eͤptissin, ouch irs conventes und des gotzhuses ze Kungsfelden, von
dem hochgepornnen hern̄, marggraf Wilhelmen von Hochperg, hrē ze Röttelen
und ze Susemberg, ✳ mins gnedigen hern̄ von Osterich ꝫcꝭ lant vogt, dis nächgeschriben lehen enphangen hab, ✳ das den benanten mimen gnedigen frowen
zù Kungsfelden ✳ umb sonder gnäd und liebin willen vergabet und ufgeben
ist von Heintzman Unmuͦsz, eim burgˀ ze Loufemberg seligˀ gedechtnisse, ✳ näch
solichˀ brief innhalt, darumb geben. ✳ dasselb lehen sin gnäd amptzhalb an
statt mins gnedigen hern̄ von Osterich mir als einem trager und in
namen, als vor stàt, ✳ gelihen hät nach innhalt sins briefs, darumb geben,
und ist dis das lehen, ✳ nemlich vier mutt kernnen jerlicher gulte ✳ uf zwein
mùlinen, vor der statt Waltzhüt gelegen. ✳ also hab ich als ein trager ✳ dem
benan̄ herren, dem marggraffen, ✳ an statt mins gnedigen hn̄ von Osterich gesworn ✳
und huldunge geton, ✳ alles das zetuͦnd, das dann ein trager von solicher lehen
wegen ✳ schuldig und verbunden ist zetünd getrw̃lich und ungevarlich. mit
urkund dis briefs, versigelt mit minem anhangendem ingesigel, uff
sonnentag nëhst vor der heiligen uffart unsers herren, ✳ in dem jàr,
do man zalt nach Crists gebùrt vierzechenhundert dryssig und acht järe.
Kgsfelden 604
Staatsarchiv
AARGAU
438
Nͦ✳ 5 ✳
✳
lechenbrieff umb iiij mt kn̄ geltz
uff den zwey mùlinen zuͦ Waltzhuͦt
vor der statt
stàt recht
K
S 32
lxij
N 2 ✳